ล่า 2 หนุ่มพี่น้อง แทงเพื่อนร่วมเมาดับ นั่งร้านอาหาร กินกันยันเช้า 
หนุ่มสระแก้ว มาด้วยกันแต่เมาแล้วแทงกันเอง นั่งดื่มในร้านตั้งแต่ 4 ทุ่ม ร้านปิดยังขอไปดื่มต่อหลังร้านยันเช้าเจ้าของได้ยินเสียงเอะอะ ตื่นมาเห็นกำลังหามกันมาที่หน้าร้าน ก่อนที่จะทิ้งศพเพื่อนไว้แล้วหนีไป ตร.รู้ตัวแล้วเป็นพี่กับน้อง     ,เมื่อตอนเช้าวันที่ 27 พ.ย.58 ร.ต.อ.กิตติ์ธเนศ ปิติศรีประสงค์ พนักงานสอบสวน สภ.เมืองสระแก้ว รับแจ้งมีเหตุ มีผู้ถูกแทงเสียชีวิตที่ร้านอาหารวังอีสาน ในเขตเทศบาลเมืองสระแก้ว ติดถนนสุวรรณศร จึงไปตรวจสอบ,ที่เกิดเหตุเป็นร้านชั้นเดียว มีนายสุชาติ ตาลไธสงค์ อายุ 52 ปี เป็นเจ้าของ พบศพนายเกียรติศักดิ์ เจียมจักร อายุ 22 ปี อยู่บ้านเลขที่ 20 ซอยเทศบาล 27 อ.เมือง จ.สระแก้ว อยู่พื้นที่หน้าร้าน สภาพนอนหงาย ถูกแทงด้วยอาวุธของมีคมเข้าที่บริเวณหน้ากลางอก และลำตัว,สอบสวนทราบว่า ผู้ตายกับเพื่อน 3 คนได้มาดื่มกินในร้านตั้งแต่ 4 ทุ่ม จนได้เวลาปิดร้าน ทางเจ้าของร้านจึงได้ไปแจ้งว่า ร้านจะปิดแล้ว แต่ทั้ง 3 ขอไปนั่งดื่มต่อในห้องหลังร้าน จนกระทั่งเช้ามืด เจ้าของร้านได้ยินเสียงเอะอะโวยวายจึงตื่นมาดู พบชาย 2 คนที่มานั่งดื่มกำลังช่วยกันหามร่างเพื่อนมาที่หน้าร้าน เพื่อจะนำส่งโรงพยาบาล แต่เปลี่ยนใจใช้โทรศัพท์โทรออกไป เหมือนจะแจ้งความ หรือจะบอกกับญาติ ก่อนที่จะพากันหลบหนี ส่วนคนที่ถูกหามออกมา ทีแรกคิดว่าแค่บาดเจ็บ แต่เมื่อไปดู พบว่าเสียชีวิตแล้ว จึงได้แจ้งตำรวจ,ต่อมา เจ้าหน้าที่ตำรวจสืบสวนทราบว่า คนร้ายที่ก่อเหตุ คือ นายจตุพร นุชรุ่งเรือง อาย 24 ปี ชาวบ้าน ต.ท่าเกษม อ.เมือง จ.สระแก้ว เป็นผู้ที่ใช้อาวุธมีดแหลมยาวประมาณ 10 นิ้ว ทำร้ายผู้ตายแล้วหลบหนีไปพร้อมกับน้องชาย ขณะนี้ได้เร่งติดตามจับกุมตัวมาดำเนินคดีแล้ว.
หนุ่มสระแก้ว มาด้วยกันแต่เมาแล้วแทงกันเอง นั่งดื่มในร้านตั้งแต่ 4 ทุ่ม ร้านปิดยังขอไปดื่มต่อหลังร้านยันเช้าเจ้าของได้ยินเสียงเอะอะ ตื่นมาเห็นกำลังหามกันมาที่หน้าร้าน ก่อนที่จะทิ้งศพเพื่อนแล้วหนีไป ตร.รู้ตัวแล้วเป็นพี่กับน้อง
แทงกันตาย,ฆ่าเพื่อน,พี่น้องรุมแทง,เกียรติศักดิ์ เจียมจักร,อาชญากรรม,สระแก้ว,ข่าว,ไทยรัฐ,ข่าวทั่วไทย,ข่าวภูมิภาค